Document ID: /roh_data/filtered/swiss_laws_in_ROHinterleaved.jsonl.gz/5374

This text was translated from DE into Rumantsch Grischun.

Die Ausführungsbestimmungen regeln die Leistungen der Arbeitgeber an die Angestellten bei Arbeitsverhinderung wegen Krankheit, Unfall, Invalidität, Militär‐, Zivilschutz- und Zivildienst sowie bei Mutterschaft. Sie regeln die Leistungen an die Hinterbliebenen beim Tod der angestellten Person. Sie regeln ferner die Anrechnung der Leistungen obligatorischer in- und ausländischer Sozialversicherungen an den Lohn und weitere Leistungen.

Las disposiziuns executivas reglan las prestaziuns dals patruns als emploiads en cas che quels èn impedids da lavurar pervia da malsogna, accident, invaliditad, servetsch militar, servetsch da protecziun civila e servetsch civil sco er en cas da maternitad. Ellas reglan las prestaziuns als survivents en cas da mort d’in emploià. Ellas reglan ultra da quai l’imputaziun da las prestaziuns d’assicuranzas socialas obligatoricas en Svizra ed a l’exteriur vi da la paja sco er ulteriuras prestaziuns.